বড়লেখা প্রতিনিধি : মৌলভীবাজারের বড়লেখা উপজেলা ক্রীড়া সংস্থার ব্যবস্থাপনায় প্রথমবারের মতো প্রাথমিক, মাধ্যমিক ও উচ্চ মাধ্যমিক শিক্ষা প্রতিষ্ঠানের ৪৫ জন দাবাড়ুকে নিয়ে গত শনিবার (১৮ মে) সকাল সাড়ে ১০ টায় উপজেলা দাবা প্রতিযোগিতা অনুষ্ঠিত হয়। বড়লেখা বালিকা উচ্চ বিদ্যালয়ের হলরুমে প্রধান অতিথি হিসেবে দাবা প্রতিযোগিতার উদ্বোধন করেন মৌলভীবাজার-১ (বড়লেখা-জুড়ী) আসনের সংসদ সদস্য আলহাজ্ব শাহাব উদ্দিন। এ উপলক্ষে আয়োজিত আলোচনা সভায়ও তিনি প্রধান অতিথির বক্তব্য রাখেন।